**Braille-neuvottelukunnan kokous 1/2016**  
Aika: torstai 28.1.2016 klo 10.30  
Paikka: Celia-kirjasto, kokoushuone Cely

Paikalla: Teuvo Heikkonen

Riitta Eronen

Markku Leskinen (etäyhteydellä klo 11.15 alkaen)

Tuija Piili-Jokinen

Maria von Rutenberg

Kirsi Ylänne

Teemu Kuusisto

Sihteeri: Tiia Haapakoski

**PÖYTÄKIRJA**

1. Kokouksen avaus ja päätösvaltaisuus

Kokous avattiin klo 10.36 ja todettiin päätösvaltaiseksi.

2. Edellisen kokouksen pöytäkirjan (11.11.2015) hyväksyminen

Edellisen kokouksen pöytäkirja hyväksyttiin.

3. Braille-neuvottelukunnan toimintakertomus vuodelta 2015

Käytiin läpi toimintakertomus, joka hyväksyttiin sellaisenaan.

4. Braille-neuvottelukunnan toimintasuunnitelma ja talousarvio vuodelle 2016

Keskusteltiin toimintasuunnitelmasta.

Päätös: Tuija Piili-Jokinen ja Maria Rutenberg osallistuvat 17.-19.3.2016 seminaariin INS HEA Touch to learn, touch to communicate Pariisissa.

Jatketaan julkaisujen parissa seuraavasti:

Teemu työstää edelleen AsciiMath-merkintöjä. Tässä olisi tarvetta näkevälle matematiikkaa ymmärtävälle avustajalle. On mahdollista palkata apuvoimia esim. Onervasta, Tuija selvittää tätä. AsciiMath-merkinnät olisi hyvä saada tänä vuonna valmiiksi, jotta sähköisiä ylioppilaskirjoituksia varten olisi merkintätapa päivitetty ja sitä voitaisiin esittää ratkaisuksi matematiikan kirjoituksiin.

Keskusteltiin oppaasta pistelukijan vanhemmille ja opettajalle. Käsikirjoitus voitaisiin tehdä Onervan ja neuvottelukunnan yhteistyönä. Varataan käsikirjoitukseen 500 euroa.

Keskusteltiin mahdollisuuksista vaikuttaa peruskouluissa alkavaan ohjelmoinnin opetukseen näkövammaisille. Kevään aikana voidaan järjestää keskustelutilaisuus aiheesta ja kutsua paikalle mm. Opetushallituksen edustaja, edustaja Aalto-yliopiston oppimisympäristöjen tutkimusryhmästä, näkövammaisia tietojenkäsittelytieteen opiskelijoita ja Valterin edustaja. Keskusteltiin työryhmän perustamisesta ja asiantuntijuuden tarjoamisesta. Työryhmä voi pohtia ohjelmoinnin opettamisen tapoja näkövammaisille ja esittää työkaluja opettajille.

Mietittiin näkövammaisalan ja OPS-asiantuntijoiden kutsumista neuvottelukunnan kokouksiin. Keskusteltiin näkövammaisten opetuksen määrästä, alan erityisopettajia ja koulutusta vähän. Markku kertoi, että erityisopetuksen opetussuunnitelmia uudistetaan parhaillaan, joten olisi sopiva aika ottaa kantaa näkövammaisten erityisopetukseen. Markku selvittää, mihin kannattaisi olla yhteydessä.

Keskusteltiin verkkosivuille tai erilliselle alustalle tulevista blogikirjoituksista, mietittiin keinoja saada tekstejä sekä mahdollisuutta pohjoismaiden yhteiseen alustaan.

Pohdittiin myös verkkosivujen uudistamista. Viimevuotinen tarjous turhan laaja, pyydetään tarjousta ulkoasun parantamisesta varatun budjetin rajoissa.

Pohjoismaisessa kokouksessa jaetun opinnäytepalkinnon saajan lautapeli on tulossa myyntiin ja tekijästä on tulossa juttu Silmäterään. Mietittiin jatkoa, kuinka usein palkinto jaetaan ja minkä suuruisena sekä voisiko olla myös avustus opinnäytetyön tekemiseen. Tämän tyyppisiä avustuksia jakavat myös Sokeain ystävät ja Näkövammaisten kirjastoyhdistys. Braille-neuvottelukunnan palkintoa ei jaeta tänä vuonna.

Kotuksen Suvi Syrjänen jatkaa edelleen sanastotyötä.

5. Murra koodi ja sen jakaminen

Murra koodi-julkaisua viedään jaettavaksi Educa-messuille ja Tuija vie Onervaan.

6. Braille-neuvottelukunnan oppaiden tilaaminen ja myyminen

Painetut oppaat tulevat tilattaviksi Valteri-puodin verkkokauppaan. Ovat maksullisia, koska Valteri tarvitsee kulunsa pois. Pisteversiot toimitetaan edelleen Celiasta tilausten mukaan.

7. Kuulumisia toimintaympäristöstä, mm. European Accessibility Act, Stivi-koulutus saavutettavista sisällöistä

Kommentointiaikaa ”esteettömyyssäädökseen” 2. helmikuuta saakka, Kirsi hoitaa kommentoinnin Celian puolesta.

Stivi-koulutukset verkossa, jäävät tallenteina joten niihin voi perehtyä myös myöhemmin. Sisältöinä esim. selkokieli, kognitiivinen saavutettavuus, esteetön viestintä ja sisällön tuottaminen. Kirsi jakaa linkit näihin.

Kotuksella myös järjestetty selkokielen peruskurssi työntekijöille.

8. Muut asiat

Kelan apuvälineiden myöntämisestä ei vielä muistiota. Pääperiaate on että myönnetään yksi apuväline, joka voi olla tablettikin. Kuudennen ja seitsemännen luokan siirtymävaihe helpottunut, kun ei tarvitse odottaa kevätkauden todistusta ennen apuvälineen anomista. Sairaaloiden ja sairaanhoitopiirien rooli apuvälineiden myöntämisessä on muuttumassa, eivät enää kaikkialla myönnä laitteita vaan tätä tehtävää ollaan siirtämässä koulutoimelle.

Tuija esitteli Onervassa tehtyjä selkokarttoja, jotka julkaistaan Educassa. Kartat on suunnattu kaikille jotka tarvitsevat yksilöllisempää tai selkeämpää materiaalia. Kartat ovat tehtävissä helposti myös kuohupaperille. Kartat löytyvät Valteri-puodista.

Valterin pedagoginen nettikahvila tiistaisin klo 15, löytyy osoitteesta valteri.fi/nettikahvila

9. Seuraava kokous

Seuraava kokous on torstaina 14.4.2016 klo 10.30. Paikka tarkentuu myöhemmin.

10. Kokouksen päättäminen

Kokous päätettiin klo 12.30.